b'\n_START_ARTICLE_\nV\xc3\xa4\xc3\xa4r\xc3\xa4j\xc3\xa4rvi (Yl\xc3\xb6j\xc3\xa4rvi, Vekara)\n_START_SECTION_\nMaantietoa\n_START_PARAGRAPH_\nJ\xc3\xa4rven pituus on 700 metri\xc3\xa4, leveys 150 metri\xc3\xa4 ja sen pinta-ala on 5,2 hehtaaria. Se sijaitsee Vekaran kyl\xc3\xa4n luoteispuolella Isonm\xc3\xa4envuoren ja Tervalammen v\xc3\xa4lisell\xc3\xa4 alueella. J\xc3\xa4rven ymp\xc3\xa4rist\xc3\xb6ss\xc3\xa4 vuorottelevat suot ja kallioiset m\xc3\xa4et, jotka pakottavat j\xc3\xa4rvelle sen mutkikkaan ja kapean muodon. J\xc3\xa4rvell\xc3\xa4 on seitsem\xc3\xa4n ojaa. J\xc3\xa4rven etel\xc3\xa4osaan laskee l\xc3\xa4nnest\xc3\xa4 Pikkulammen 70 metri\xc3\xa4 pitk\xc3\xa4 laskuoja. J\xc3\xa4rven etel\xc3\xa4p\xc3\xa4\xc3\xa4h\xc3\xa4n laskee pienten Per\xc3\xa4lammin ja Lakkilammen vedet. J\xc3\xa4rven oma laskuoja l\xc3\xa4htee aivan pohjoisp\xc3\xa4\xc3\xa4st\xc3\xa4 ja laskee 450 metrin j\xc3\xa4lkeen Tervalampeen. Rantaviivan pituus on 1,9 kilometri\xc3\xa4. J\xc3\xa4rvi on autio, vaikka sen pohjoisp\xc3\xa4\xc3\xa4n l\xc3\xa4hell\xc3\xa4 onkin Tervalammin maatilan peltoja.'